Sabinet | Volume 116, Issue 3280
Volume 116, Issue 3280, 2014
Die Kerkblad - Volume 116, Issue 3280, June 2014
Volume 116, Issue 3280, June 2014
Buite die kerk is daar geen saligheid nie : van die redakteur
Ons plaas in hierdie uitgawe verdere bydraes oor die tema: Die Kerk. Die opskrif van hierdie redaksionele artikel wil in 'n enkele sin probeer sê waarom dit so noodsaaklik is om oor hierdie tema te besin.
Gebedskrag in gebedswakheid : uit die Woord
Source: Die Kerkblad 116, pp 3 –4 (2014)
In die aangrypende Romeine 8 word drie keer van sugte gepraat: Eerstens word genoem dat die skepping sug. Die skepping sug, want dit is nog 'n stukkende skepping. Die wonderlike skepping beleef nog misoeste en besoedeling. Tweedens word gestel dat óns sug, ons wat die Gees as die eerste gawe van God ontvang het. Eerste gawe beteken hier: die eerste paaiement van die volle gawe van God. Ons sug omdat ons na die volle gawe verlang.
"Een, heilige, algemene en apostoliese kerk" : redaksioneel
Source: Die Kerkblad 116, pp 5 –6 (2014)
Ons bely op grond van die Skrif dat daar net een kerk is ("een, heilige, algemene en apostoliese kerk" - Twaalf Artikels) Die Seun van God vergader sy gemeente in die "eenheid van die ware geloof" (Heidelbergse Kategismus, Sondag 21). Die eenheid van die kerk is 'n gawe.
Universiteite en die doel van alles : brandpunt
Source: Die Kerkblad 116, pp 7 –8 (2014)
In 'n onlangse artikel skryf Miroslav Volf, 'n professor in Sistematiese Teologie aan die Yale Divinity School, dat die universiteitswese wêreldwyd 'n identiteitskrisis beleef. Op finansiële gebied gaan dit miskien goed, veral met groot, bekende universiteite soos Yale en Harvard. Die probleem is egter dat universiteite oor die afgelope 40 jaar al meer in professionele aktiwiteite betrokke geraak het, wat hulle al verder laat wegbeweeg het van dit wat eintlik by 'n universiteit tuishoort.
Die ekumenisiteit van die kerk soos deur die GKSA beoefen : fokusartikel
Christus het sy kerk één gemaak, daarom is sy kerk wêreldwyd een. Daarom sal enige ware Christelike kerk nie alleen die een-wees van Christus se kerk erken nie, maar ook ernstig die eenheid van Christus se kerk soek en probeer verwerklik.
Die regering van die kerk van Christus : fokusartikel
Source: Die Kerkblad 116, pp 13 –17 (2014)
In aansluiting by 'n vorige artikel van my in Die Kerkblad (Mei 2014), wat oor die wesenseienskappe van die kerk gehandel het en waarin die uniekheid en eiesoortigheid van die kerk beklemtoon is, volg dit logies dat die regering van die kerk eweneens eiesoortig en uniek is. Die kerk behoort aan God self en geen ander instelling op aarde (bv. die staat, 'n skool, 'n maatskappy, 'n klub of vereniging) word soos die kerk die volk van God, die liggaam van Christus of die woning van die Heilige Gees genoem nie.
"Eenheid, mildheid, liefde" : fokusartikel
Die onderskeid tussen wesenlike en middelmatige sake is vir die kerk van Christus van fundamentele belang. Wanneer hierdie onderskeiding nie sorgvuldig getref en nougeset nagevolg word nie, ondermyn dit die bestaan van die kerk - tot groot skade vir die verlossingsboodskap van Jesus Christus en die uitbreiding van die koninkryk van God. Elke keer wanneer Christene uiteenskeur en mekaar opponeer, vra die nie-Christene en ongelowiges en ateïste immers met groeiende klem: Hoe op aarde kan ons hulle boodskap van versoening nog langer glo?
Die kerk vandag : fokusartikel
Is die kerk 'n sopkombuis? Ons sou dit anders kon stel: Is die kerk 'n welsynsorganisasie? Baie kerke het inderdaad 'n sopkombuis waar hulle in hulle omgewing of in 'n informele nedersetting op 'n daaglikse basis sop/kos aan minder bevoorregtes bedien. 'n Bekende teoloog het gesê waar die kerk is, mag daar geen honger mens wees nie.
Koninkryk, kerk en teologie in 'n stukkende wêreld : fokusartikel
God regeer oor die harde, gebroke werklikheid vol ellende en sonde. 'n Mens moet dit goed onthou, want dit bepaal hoe jy teenoor die Koninkryk, die kerk en die teologie staan: Waar soek jy die fout as alles nie reg verloop nie? Word jy negatief en bly jy by kritiseer en verwyt vashaak? Of reageer jy positief en volhard jy met geloofsvreugde en oorgawe aan God?
Twee pouse heilig verklaar : kommentaar op kerklike gebeure
Op Sondag 27 April 2014 het 'n unieke gebeurtenis in die Vatikaan in Rome plaasgevind met 'n seremonie waarin die huidige pous van Rome, Franciskus, twee vorige, afgestorwe pouse, Johannes 23 en Johannes Paulus 2, heilig verklaar het. Dit staan ook as kanonisasie bekend. Die gebeurtenis was veral uniek omdat twee pouse op dieselfde dag heilig verklaar is. Die hele gebeurtenis is deur ten minste 24 staatshoofde bygewoon en is ook op televisie wêreldwyd uitgesaai. Honderdduisende mense het op die plein van St. Peterskerk in Rome saamgekom.
Postmodernisme deel 3 - 'n missionêre of missionale kerk? : diskussie
Ons leef in die eeu van veranderings. Dit is tipies van die postmoderne gees dat niks vas en onveranderlik kan bly nie. Dit het mode geword om bestaande beginsels oorboord te gooi en buite die spreek woordelike "boks" te dink. Sodoende word verskillende maniere van beplan, organiseer en doen gebore. Natuurlik is dit nie alles sleg nie. Om nuut en soms selfs anders te dink en doen, getuig van lewenskragtigheid. Dit geld veral ook vir die kerk. 'n Kerk of gemeente wat in geykte gebruike stagneer, is vir die postmoderne mens - en veral vir die jeug - net nie meer aantreklik en aanvaarbaar nie.
Waarheen is ons land op pad? : diskussie
U het seker ook al gewonder waarheen is ons land op pad? Wanneer jy in diepte kyk na dit wat in ons land aangaan, kan jy nie anders as om raak te sien dat daar 'n klomp waarskuwingsligte aangaan nie. Die geweld wat deel van stakings geword het, polisie wat soms onbevoeg optree en selfs onnodige geweld gebruik of wat deel is van korrupsie, die president van die land wat met sy optrede besig is om meer en meer wantroue en minagting by baie mense te wek. Kinders vermoor hulle ouers en gesin. Geliefdes word uit vrees of woede doodgeskiet. U kan self nog baie dinge opnoem.
Die Heilige Gees ... wat lewe uit die niks gebied! : diskussie
"En die Gees van God het oor die waters gesweef" ... magtig, kragtig, lewewekkend ... wat lewe uit die niks gebied! Op my boekrak staan 'n boek, The forgotten Father, wat 'n verskraalde teologie ontmasker waar alles op 'n "siele wen vir Jesus" neerkom terwyl die Vader vergeet word. Mense kyk egter net so eenogig na die Heilige Gees in 'n verskraalde teologie.
Reeds vertrek ... : diskussie
Source: Die Kerkblad 116, pp 30 –37 (2014)
Nou die dag lees ek dat sewe van die kerkgeboue in Den Haag, drie in Zwolle, vier in Leeuwaarden en drie in Doetichem (almal stede in Nederland) hulle deure gaan sluit. Die gebou van die kerk van my jeug in Utrecht is vandag 'n pakhuis. Baie kerke ontvolk baie vinnig - ook in Amerika. Dit is eintlik 'n wêreldwye verskynsel. 'n Ondersoek wat George Barna in Amerika gedoen het, wys dat onder 22 000 volwassenes en 2 000 tieners ses uit die tien twintigjariges, wat as tieners by 'n kerk betrokke was, die kerk die rug toegekeer het. Vergelykende syfers vir Nederland en Suid-Afrika kon ek nog nie opspoor nie. Prof. Herman Paul, wat in Nederland 'n ondersoek na die sogenaamde sekularisasie (verwêreldliking) in die kerk lei, is van mening dat die houtwurm van die sekularisasie nog nie verby is nie en sy gate en tonnels aanhou grou in die kerk.
Die tweede seël - die ruiter op die swart perd : skrifstudie
Source: Die Kerkblad 116, pp 32 –33 (2014)
Soos by die vorige twee seëls, verteenwoordig hierdie seël ook nie 'n spesifieke datum in die geskiedenis nie, maar dit beeld 'n aspek uit in die geskiedenis wat oor die hele tydspektrum van die kerk- en wêreldgeskiedenis strek.
Nuwe boek op die rype ouderdom van 90 jaar : van oraloor
Emeritusprofessor Bert Floor het op die rype ouderdom van 90 nogeens 'n boek tot sy ryke publikasielys bygevoeg. Voor sy troon en hier benede is onlangs deur Potchefstroom Teologiese Publikasies (PTP) uitgegee en handel oor meditasies oor die Psalms.
"Saaiers van die Woord"-fonds groei mooi : van oraloor
"Seën die Here mens as jy slaap?" vra Koos Smit my een oggend vroeg oor die telefoon. Uit die wind geslaan oor so 'n vraag op mens se nugter maag, antwoord ek toe iets soos: "Natuurlik seën die Here mens, hoe anders sal jy in die oggend kan opstaan?"
Lykverbranding en opstanding uit die dood : briewe
Authors: Sarel Venter and Paul De Bruyn
Die artikels "Lykverbranding en opstanding uit die dood" (prof. Paul de Bruyn) en "'Hierdie selfde liggaam' / Glo ons dit werklik?" (ds. HPM van Rhyn) in die April 2014-uitgawe van Die Kerkblad verwys.
"Kantlyn"-sake? : briewe
Author Herman Booysen
Geagte Redakteur, ek verwys in hierdie reaksie na die artikels "Lykverbranding en opstanding na die dood" en "Die tweede diakenamp" in Die Kerkblad van April 2014.